joelniklaus/EU_Wikipedias huggingface dataset:
Peter Zezel

Peter Zezel (* 22. apríl 1965, Toronto, Kanada - 26. máj 2009, Toronto, Kanada) bol kanadský hokejista, ktorý hrával na pozícii stredného útočníka. Bol draftovaný klubom Philadelphia Flyers v roku 1983 v druhom kole celkovo zo 41. miesta.

Zomrel 26. mája 2009 na hemolytickú anémiu.

Referencie

Iné projekty

Externé odkazy 
 Oficiálna webstránka 

Osobnosti z Toronta
Hráči Philadelphia Flyers
Hráči Washington Capitals
Hráči St. Louis Blues
Hráči Toronto Maple Leafs
Hráči Dallas Stars
Hráči New Jersey Devils
Hráči Vancouver Canucks
Hokejisti draftovaní klubom Philadelphia Flyers
Kvalifikácia OFC na Letné olympijské hry 2008

Kvalifikačný turnaj OFC vo futbale mužov o postup na Letné olympijské hry 2008 prebiehal od 1. do 9. marca 2008 na Fidži. Na turnaji sa zúčastnilo 6 národných mužstiev. Víťaz turnaja postúpil na olympijské hry.

Tabuľka

Zápasy

Postupujúci na Letné olympijské hry 2008

Externé odkazy 
 Olympijský kvalifikačný turnaj na stránke gooooal.com 

Futbal v 2008
Futbal na Letných olympijských hrách 2008
Futbal
Voľby do Európskeho parlamentu

Voľby do Európskeho parlamentu sa konajú každých päť rokov na základe všeobecného hlasovacieho práva. Právo voliť do Európského parlamentu, priamo volenej inštitúcie Európskej únie (EÚ), majú všetci občania EÚ, teda každý občan niektorého členského štátu EÚ.

Posledné voľby do Európskeho parlamentu v roku 2019 sa uskutočnili v 28 členských štátoch EÚ v dňoch 23. až 26. mája 2019. Nových 705 europoslancov reprezentuje zhruba 500 miliónov Európanov.

Prvé priame voľby do Európskeho parlamentu sa uskutočnili v roku 1979. Dovtedy boli europoslanci vysielaní z národných parlamentov jednotlivých krajín EÚ.

Volebný systém 
Európske voľby nemajú jednotné pravidlá. Každý členský štát si môže zvoliť vlastný systém volieb, ktorý však musí spĺňať tri podmienky:
 musí ísť o formu pomerného zastúpenia na základe kandidátnych listín politických strán alebo preferenčných hlasov
 krajina môže byť rozdelená do viacerých volebných obvodov za predpokladu, že to nenaruší pomerný volebný systém
 volebné kvórum v jednotlivých štátoch nesmie byť vyššie než päť percent

Pridelenie kresiel členským štátom vychádza zo zásady degresívnej proporcionality - to znamená, že hoci sa berie do úvahy počet obyvateľov jednotlivých krajín, menšie štáty si volia viac europoslancov než im prislúcha podľa počtu obyvateľov. Keďže počet poslancov pre jednotlivé krajiny EÚ vyplýva z dojednaných zmlúv, neexistuje vzorec, ktorým by sa členským štátom prideľovali kreslá. So zmenami musia jednomyseľne súhlasiť všetky krajiny EÚ.

Deň volieb 
Na základe volieb z roku 2004 zastupuje Slovensko v Európskom parlamente 14 poslancov. V júnových voľbách si občania Slovenska zvolia 13 zástupcov. Vo väčšine krajín (Belgicko, Bulharsko, Dánsko, Estónsko, Fínsko, Francúzsko, Nemecko, Grécko, Maďarsko, Litva, Luxembursko, Poľsko, Portugalsko, Rakúsko, Rumunsko, Slovinsko, Španielsko, Švédsko) voľby prebehnú v nedeľu 7. júna. O deň skôr budú voliť občania v Lotyšsku, na Cypre, Malte a Slovensku. V Holandsku a Veľkej Británii prebehne hlasovanie vo štvrtok 4. júna a v Írsku zas 5. júna. Niektoré krajiny majú dva volebné dni. V Česku je to 5. a 6. jún a v Taliansku 6. a 7. jún.

Výsledky volieb 
Výsledky volieb budú vyhlásené v nedeľu 7. júna po uzavretí poslednej volebnej miestnosti o 22:00. Novozvolený Európsky parlament zasadne 14. júla.

Externé odkazy 
 Európske voľby 2009
 Európsky parlament
 Zoznam kanidátov na europoslancov za SR
 Parlamentná televízia, priamy prenos 7. júna
 Voľby do Európskeho parlamentu na Slovensku v roku 2004
Frigg

Frigg je najvyššia bohyňa germánskej mytológie, manželka Odina a matka pokolenia Ásov. Bohyňa manželstva, materstva, plodnosti, lásky, domáceho kozuba a oblohy. Bola uctievaná ako ochrankyňa manželskej lásky a žien v domácnosti. Vie predpovedať budúcnosť, pretože pozná osudy ľudí aj bohov, ale neurčuje ich. Vie liečiť choroby, zranenia a často stojí po boku manžela počas divokých bojov. Jej symbolom je zväzok kľúčov.

Býva v paláci Fensalir.

Bol jej zasvätený a jej meno nesie piaty deň v týždni.

Frigginou spoločníčkou je Eir, liečiteľka bohov a bohyňa liečenia. Frigginými pobočníčkami sú Hlín - bohyňa ochrany, Gná - bohyňa posolstiev a Fulla - bohyňa plodnosti.

Iné projekty 

Germánski bohovia
Léon Heuzey

Léon Heuzey (* 1. december 1831, Rouen, Francúzsko – † 8. február 1922, Paríž) bol francúzsky archeológ. 

Viedol vykopávky na Telle spolu s Ernestom de Sarzecom. Od roku 1880 do roku 1900 kopali na Telle vždy od zimy do leta, a čo za tých 10 sezón vyniesli z jeho útrob, patrí medzi najvzácnejšie poklady mezopotámskych zbierok v Louvri.

Referencie

Iné projekty

Externé odkazy 
 Biografia

Francúzski archeológovia
Členovia Académie des inscriptions et belles-lettres
Spisovatelia literatúry faktu
Osobnosti z Rouenu
Mesto Márie Terézie

Mesto Márie Terézie alebo Terezino mesto (hist. , ), resp. od roku 1920 Podzámok, bol historický IV. obvod mesta Bratislava v rokoch 1848-1930. Obsahoval bývalé osady Podhradie a Vydrica. Vo väčšine bola táto mestská časť asanovaná v období komunizmu.

V tomto obvode bývali najchudobnejší obyvatelia mesta. Svoj názov dostal v roku 1850 na počesť Márie Terézie. Z južnej strany ho ohraničoval Dunaj, zo západnej strany vrchy, zo severnej strany Zámocká ulica a Kapucínska ulica so záhradami po Zochovu ulicu (Turnergasse, Tornautca), z východnej strany Rybné námestie a Židovská ulica.

V roku 1865 tu bolo 395 domov, v roku 1894 405 domov a v roku 1904 455 domov. Počet bytov v tomto roku bol 2753, počet domácností 3983, počet obyvateľov 12 548.

Ulice a námestia 
Mesto Márie Terézie tvorili tieto ulice a námestia:

Pozri aj 
 Historické administratívne členenie Bratislavy

Zdroje 
 Tivadar Ortvay: Ulice a námestia Bratislavy: Podhradie, ISBN 80-88912-39-3

Historické obvody Bratislavy
MATLAB

MATLAB je programovacie prostredie (s vlastným programovacím jazykom) špecializujúci sa na vedeckotechnické numerické výpočty, modelovanie, návrhy algoritmov, počítačových simulácií, analýzu a prezentáciu údajov, merania a spracovania signálov, návrhy riadiacich a komunikačných systémov.
Nadstavbou Matlabu je Simulink – program na simuláciu a modelovanie dynamických systémov, ktorý využíva algoritmy Matlabu na numerické riešenia predovšetkým nelineárnych diferenciálnych rovníc.

Názov MATLAB vznikol skrátením slov MATrix LABoratory (voľne preložené „laboratórium s maticami“), čo zodpovedá skutočnosti, že kľúčovou údajovou štruktúrou pri výpočtoch v MATLABe sú matice. Vlastný programovací jazyk vychádza z jazyka Fortran.

Pozri aj 
 Scilab
 GNU Octave
 Numerická matematika

Iné projekty

Externé odkazy
 MATLAB overview, oficiálna stránka The MathWorks 
 oficiálny blog o MATLABe v angl.
 slovenské fórum o MATLABe 

Programovacie jazyky
Skriptovacie jazyky
Softvér pre Unix
Softvér pre Windows
Proprietárny softvér
Numerická matematika
Soprán

Soprán je považovaný za najvyšší hlas. Používal sa hlavne ako pomenovanie najvyššieho hlasu u žien, ale poznáme aj mužské soprány. Niekedy sa v mužskom odbore sopránom označoval hlas kastráta. Hlasový rozsah medzi sopránom a altom sa nazýva mezzosoprán.

Spev
Hudobná terminológia
Bernhard Kohl

Bernhard Kohl (* 4. január 1982, Viedeň) je bývalý rakúsky cyklista, ktorý naposledy súťažil za nemecký tím Gerolsteiner.

Kariéra 
Na Letných olympijských hrách 2008 v Pekingu sa nezúčastnil, a ako dôvod uviedol, že sa chce plne sústrediť na Tour de France 2008, kde nakoniec skončil na treťom mieste.

V novembri 2008 ho po pozitívnom dopingovom náleze Rakúska antidopingová agentúra suspendovala na dva roky. V krvi mu bol zistený krvný doping CERA. O pár mesiacov neskôr, v máji 2009 ukončil kariéru a zároveň sa priznal, že dopuje od svojich 19 rokov. Dodal, že v profesionálnej cyklistike nie je šanca zvíťaziť bez dopingu.

Referencie

Iné projekty

Externé odkazy 
 Oficiálna webstránka 
 Bernhard Kohl na stránke cyclingwebsite.net 

Rakúski cyklisti
Osobnosti z Viedne
Roman Bednář

Roman Bednář (* 26. marec 1983, Praha, Česko-Slovensko) je český futbalista, ktorý hráva na pozícii útočníka.

Škandál 
V máji 2009 zverejnil anglický bulvárny denník News of the World fotografie ako si od drogového dílera kupuje marihuanu a kokaín, ktorého malo byť 5 gramov, čo stačí na výrobu 70 dávok. Tri dni po tejto udalosti si aj jeho priateľka prevzala od toho istého človeka tatkiež drogy. Dočasne ho vyhodili z kádra klubu West Bromwich Albion pokiaľ sa celý škandál nevyrieši, a reprezentačný tréner František Straka povedal, že ho nebude pozývať do reprezentačného tímu Česka. Takisto tento skutok odsúdil. V júli 2009 si ho prezident klubu WBA Jeremy Peace zastal s odvôvodnením, že vo chvíli činu bol skôr hlúpy ako závažný kriminálnik.

Referencie

Externé odkazy 
 Roman Bednář na stránke soccerbase.com 

Českí futbalisti
Hráči West Bromwich Albion FC
Hráči FK Mladá Boleslav
Hráči FBK Kaunas
Hráči Heart of Midlothian FC
Hráči Bohemians 1905
Osobnosti z Prahy
Fortuna (stávková kancelária)

Fortuna je stávková kancelária založená 1. mája 1990, ktorá sa venuje najmä tipovaniu.

Dôležité body 
 Bola prvá stávková spoločnosť v strednej a východnej Európe.
 Na prelome rokov 2004/2005 vstupuje Fortuna do Poľska

Externé odkazy 
 Oficiálna webstránka Fortuny

Stávkové spoločnosti na Slovensku
Hazardné hry
GNU Octave

Octave je program na prevádzanie  číselných výpočtov, voľne šíritelný za podmienok licencie GPL. Octave je do určitej miery kompatibilný s programom  MATLAB.

Octave obsahuje rozsiahly súbor nástrojov pre numerické riešenie problémov lineárnej algebry, hľadanie riešenia nelineárnych rovníc, integrovania funkcií, práce s  polynómami a integrovanie diferenciálnych rovníc.

Projekt Octave vznikol v roku 1988; spočiatku bol zamýšľaný ako pomôcka k prednáškam o chemických reakciách. Skutočný  vývoj programu nastal až v roku 1992, o čo sa pričinil John W. Eaton. Verzia 1.0 bola uvoľnená v roku 1994; súčasná stabilná verzia je  4.2.1.

Základná štruktúra v  v Octave je matica, sú podporované aj  riedke matice. Pre zobrazovanie výsledkov používa Octave program Gnuplot.

Referencie

Pozri aj 
 MATLAB
 Scilab
 Numerická matematika

Iné projekty

Externé odkazy 
 Octave - český sprievodca programom
 grafické nadstavby Octave
 Octave 
 Octave - wiki stránky 
 príručka jazyka 
 Informácie o kompatibilite s  MATLABom 

Softvér pre Windows
Slobodný softvér
Cyril Svoboda

Cyril Svoboda (* 24. november 1956, Praha) je český politik, bývalý predseda Kresťanskej a demokratickej únie - Československej strany ľudovej (KDU-ČSL).

V roku 1998 bol ministrom vnútra a v rokoch 2002 až 2006 ministrom zahraničných vecí. V rokoch bol 2007 až 2009 ministrom – predsedom legislatívnej rady vlády a v roku 2009 ministrom pre miestny rozvoj.

Predsedom KDU-ČSL bol v rokoch 2001 až 2003 a znovuzvolený bol 30. mája 2009.

Iné projekty

Externé odkazy 
 Cyril Svoboda oficiálny web

Ministri pre miestny rozvoj Českej republiky
Politici KDÚ-ČSL
Dvojčatá
Osobnosti z Prahy
Česká strana sociálnodemokratická

Česká strana sociálnodemokratická (), skrátene ČSSD, je česká ľavicová politická strana, ktorá je členom Socialistickej internacionály a Strany európskych socialistov. Bola obnovená v roku 1990 ako pokračovateľka tradície československej sociálnodemokratickej strany a nemeckej sociálnej demokracie v Československu. V súčasnosti je to najsilnejšia česká politická strana v Poslaneckej snemovni, Senáte aj v krajských zastupiteľstvách. Volebným lídrom do volieb v roku 2017 bol Lubomír Zaorálek a poverným predsedom strany bol český minister vnútra Milan Chovanec.

Na 40. zjazde Českej strany sociálnodemokratickej, ktorý sa konal v Hradci Králové, bol za predsedu zvolený podpredseda ČSSD a bývalý predseda Poslaneckej snemovne Jan Hamáček. V druhom kole voľby porazil bývalého juhočeského hajtmana Jiřího Zimolu.

Volebné výsledky

Vývoj názvu 
 Sociálně-demokratická strana českoslovanská v Rakúsku (1878 – 1893, súčasť rakúskej sociálnej demokracie)
 Českoslovanská sociálnodemokratická strana robotnícka (1893 – 1918, takticky a organizačne samostatná strana)
 Československá sociálnodemokratická strana robotnícka (1918 – 1938)
 Národní strana práce (1938 – 1941; jednotná ľavicová strana sociálnych demokratov a národných socialistov)
 Československá sociálna demokracia (1945 – 1948)
 1948 – 1989 – Sociálna demokracia zlúčená s KSČ, paralelne v zahraničí fungovala aj exilová strana s centrálou v Londýne
 Československá sociálna demokracia (1990 – 1993)
 Česká strana sociálnodemokratická (od roku 1993)

Referencie 

Politické strany v Česku
Sociálnodemokratické strany
Kilopond

Kilopond značka kp je staršia jednotka pre silu.

1 kilopond je definovaný ako sila, vyvolaná závažím s hmotnosťou 1 kilogram v gravitačnom poli s tiažovým zrýchlením 9,80665 m/s2 t. j. pri gravitačnom zrýchlení na Zemskom povrchu. Jeden kilopond sa rovná 9,80665 newtonov. Kilopond nie je a ani nebol súčasťou sústavy SI (jednotkou sily v sústave SI je newton).

Kilopond bol v minulosti široko používanou jednotkou.

Jednotky sily
Listina základných práv a slobôd

Listina základných práv a slobôd je deklarácia ľudských práv schválená počas ČSFR Federálnym zhromaždením ČSFR a to ústavným zákonom č.23/1991 Zb. zo dňa 9. januára 1991, ktorým sa uvádza Listina základných práv a slobôd (LZPS). Vychádza z medzinárodných dokumentov.

Z hľadiska štruktúry sa LZPS skladá z dvoch častí. Prvú časť tvorí ústavný zákon č.23/1991 Zb., ktorým sa LZPS uvádza a druhú časť tvorí vlastný text LZPS, ktorý sa skladá z úvodu (preambuly) a šiestich hláv.

1.hlava: Všeobecné ustanovenia (čl. 1 až 4)
2.hlava: Ľudské práva a základné slobody
1.oddiel: Základné ľudské práva a slobody (čl. 5 až 16)
2.oddiel: Politické práva (čl. 17 až 23)
3.hlava: Práva národnostných a etnických menšín (čl. 24 až 25)
4.hlava: Hospodárske,sociálne a kultúrne práva (čl. 26 až 35)
5.hlava: Právo na súdnu a inú právnu ochranu (čl. 36 až 40)
6.hlava: Spoločné ustanovenia (čl. 41 až 47)

LZPS nadobudla účinnosť dňom vyhlásenia v Zbierke zákonov čiastka 6., t. j. dňa 8. februára 1991. Ústava SR väčšiu časť práv a slobôd LZPS prevzala do svojho textu. Pritom však LZPS súbežne platí s Ústavou SR.

Iné projekty 

Ľudské práva
Vysoká škola manažmentu v Trenčíne

Vysoká škola manažmentu je vysoká škola poskytujúca vyššie vzdelanie v odbore manažmentu. Ponúka štúdium v slovenskom a anglickom jazyku v Bratislave a Trenčíne.

Rektorkou bola 13. mája 2022 menovaná už druhé volebné obdobie Dr.h.c. prof. Ing. Edita Hekelová, PhD.

História, štruktúra a študijný program 
Bola zriadená zákonom NR SR č. 286/1999 Zb. ako prvá súkromná vysoká škola k 1. decembru 1999. Zriaďovateľom VŠM je City University of Seattle, spol. s r. o.

VŠM sa nečlení na fakulty. Svojimi vzdelávacími programami nadväzuje na tradíciu poskytovania manažérskeho vzdelávania materskej univerzity so sídlom v Bellevue, štát Washington, USA, ktoré sa začalo realizovať v Trenčíne od r. 1991 a v Bratislave od r. 1992. VŠM ponúka študijné programy Podnikový manažment vo všetkých troch stupňoch. Priznávanie práv vzdelávať v týchto zameraniach malo nasledujúci časový priebeh:
 MŠ SR v októbri 2000 priznalo právo VŠM konať štátne skúšky v študijnom odbore Ekonomika a manažment podniku. 
 Po zmene nomenklatúry študijných programov bolo v máji 2005 novými akreditáciami priznané právo vzdelávať a vykonávať štátne skúšky pre magisterský a bakalársky študijný program, od roku 2008 aj pre doktorandský študijný program Podnikový manažment ((v študijnom odbore Ekonómia a manažment)..
Všetky programy sa dajú študovať v slovenskom aj anglickom jazyku. 

VŠM naďalej ponúka aj programy City University of Seattle, konkrétne:
 Bachelor of Science in Business Administration (BSBA.) a
 Master of Business Administration (MBA)
spoločný študijný progam Mgr/MBA
Vysoká škola manažmentu je súčasťou siete vysokých škôl na Slovensku a má zastúpenie v Slovenskej rektorskej konferencii, Rade vysokých škôl, Študentskej rade vysokých škôl a Asociácii rektorov súkromných vysokých škôl.

V rokoch 2006 a 2007 absolvovala VŠM ako jediná zo súkromných vysokých škôl na Slovensku inštitucionálnu evaluáciu Európskou asociáciou univerzít (European University Association – EUA). Projekt mal podobný charakter ako väčšina systémov hodnotenia kvality, t. j. nezávislé posúdenie kvality jednotlivých procesov a ich kontroly, cielené využitie kombinácie interného a externého aspektu zabezpečovania kvality, účasť jednotlivých podielnikov na tomto procese a zverejnenie výsledkov hodnotenia. Tento model je všeobecne akceptovaný ako základ európskeho zabezpečenia kvality vysokého školstva. VŠM bola hodnotená ako úspešná a perspektívna vysoká škola. Na základe hodnotenia bolo VŠM ponúknuté členstvo v EUA. Od r. 2008 je VŠM aj členom tejto organizácie.

Referencie

Externé odkazy 
oficiálna stránka školy

 
Súkromné vysoké školy na Slovensku
Organizácie založené v 1999
Zámok v Ňasviži

Zámok v Ňasviži (, ) je sídelný komplex rodu Radziwillovcov v Ňasviži v Bielorusku. Rodina Radziwillovcov celý komplex vlastnila už od roku 1533. V roku 1582 začala rekonštrukcia celého komplexu, ktorá bola dokončená v roku 1604.

Ako unikátna stavba bieloruskej architektúry bol celý zámocký komplex zapísaný v roku 2000 na zoznam svetového dedičstva UNESCO.

Pozri aj 
 Mirský zámok

Iné projekty

Externé odkazy 
 Jurkau kutoczak — Юркаў куточак — Yury's Corner. Старажытнае дойлідства Нясьвіжа
 Fotky hradu (bieloruský web)

Zdroj 

Lokality Svetového dedičstva v Bielorusku
Hrady a zámky v Bielorusku
Olympijská dedina vo Vancouveri

Olympijská dedina vo Vancouveri (Vancouver Olympic Village – VOV) je olympijská dedina, ktorá sa nachádza v kanadskom meste Vancouver pre účely ubytovania športovcov, trénerov a športových funkcionárov počas Zimných olympijských a paralympijských hier v roku 2010. Rozprestiera sa  na ploche o veľkosti  na ktorej je umiestnených 600 ubytovacích jednotiek pre viac ako 2 800 športovcov, trénerov a funkcionárov.

Olympijská dedina sa rozprestiera na mieste bývalej priemyselnej zóny na ktorej sa až donedávna nachádzali poväčšine iba parkoviská. Leží na pobreží u juhovýchodnej strany zálivu False Creek, na sever od 2 Avenue medzi ulicami Quebec Street a Manitoba Street. Na juh od budovy Science Worldu je jej nábrežie súčasťou vancouverského nábrežia – promenády pre chodcov a cyklistov.

Olympijská dedina vo Whistleri (Whistler Olympic and Paralympic Village – WOPV) sa nachádza v meste Whistler a takisto bola využitá pre účely Zimných olympijských a paralympijských hier v roku 2010. Je menšia ako tá vo Vancouveri, prichýli viac ako 2 400 športovcov, trénerov a funkcionárov, pričom 450 lôžok bolo špeciálne upravených pre potreby vozičkárov. Prípravné práce sa začali v roku 2006, pričom samotná výstavba sa rozbehla v marci 2007. Dokončená bola v lete v roku 2009.

Výstavba
Prípravné práce sa spolu s výstavbou začali vo februári 2006. Dokončená bola v novembri 2009, po jej dokončení bola zverená do správy Organizačného výboru pre olympijské hry vo Vancouveri – Vancouver Organizing Committee (VANOC) s cieľom používať dedinu počas konania olympijských hier. Po ich skončení sa 7. apríla 2010 olympijská dedina vrátila späť do vlastníctva mesta Vancouver. Následne bola prestavaná na obytnú zónu so spoločenským a kultúrnym strediskom, tromi jaslami, základnou školou, parkom a verejným námestím.

Referencie

Iné projekty

Externé odkazy
 Fotografie výstavby Olympijskej dediny vo Vancouveri

Zimné olympijské hry 2010
Šport vo Vancouveri
Stronghold

Stronghold je počítačová hra žánru RTS, zasadená do stredovekého Anglicka. Bola vytvorená v roku 2001 spoločnosťou Firefly Studios.

Gameplay 
Herný systém kombinuje výstavbu stredovekého opevnenia s bojovými akciami, ako je obrana hradov alebo ich dobývanie. Hráčsku popularitu si vyslúžila táto séria inovatívnou a ľahko pochopiteľnou výstavbou a potrebou kombinácie rôznych druhov bojových jednotiek.

Vďaka nízkym hardvérovým nárokom, jednoduchému ovládaniu a možnosti hry viac hráčov sa Stronghold hráva súťažne, podobne ako série Starcraft alebo Age of Empires.

V roku 2002 bola vydaná hra Stronghold: Crusader, prenášajúca dej z Anglicka na blízky východ v čase križiackych výprav.

Princíp hry 

Hráč sa ocitá v úlohe vládcu jednoduchého opevnenia. Jeho úlohou je väčšinou vylepšiť opevnenie na určitú úroveň, napríklad budovaním hradieb alebo náboženských budov. Iná možnosť je odraziť útok nepriateľskej armády alebo zničenie nepriateľského hradu vlastnými bojovými jednotkami. Všetky tieto činnosti vyžadujú určité suroviny a peniaze. Pre príjem surovín, ako je drevo alebo kameň, je potrebné postaviť hospodárske budovy a zabezpečiť dostatok pracovníkov na ich chod.

Peňažná politika je vytvorená z obchodu so surovinami a z výberu daní. Na vyberanie daní je potrebné dať obyvateľom rôzne protihodnoty. Tých je dokopy 6:
 jedlo (je rozdiel, koľko jedla bude pridelovaných a z koľkých druhov je pripravované)
 dostatok ubytovania
 náboženstvo
 pokrytie alkoholom
 pokrytie "dobrými" a "zlými" budovami. Napríklad záhrady a väzenia.
 zvláštne udalosti

Peniaze sú potom potrebné na výcvik armády, stavbu náboženských alebo zbrojárskych budov.

Popularita 

Popularita klesá alebo stúpa pri uvážení potrieb populácie a je vyjadrovaná v percentách. Výrazné klesanie spôsobuje napríklad nedostatok potravy alebo príliš vysoké dane, zvyšovanie spôsobuje napríklad postavenie hostincov, kostolov alebo zníženie daní. Pri popularite pod 50% sa znižuje počet obyvateľov, pri plnej popularite sa populácia zvyšuje maximálnou rýchlosťou.

Armáda 

Vytvorenie a udržiavanie armády vyžaduje peniaze, obyvateľov a výzbroj. Výroba výzbroje je veľmi nákladná a rôznorodá. V závislosti na vyrábaných druhoch zbraní je možné vytvárať len určité druhy jednotiek. Strelecké jednotky majú zvýhodnený dostrel v závislosti od umiestnenia, čo je hlavný dôvod používania hradieb a brán.

Špecializáciou hry sú rôznorodé obranné a útočné vojenské stroje, ako baranidlá, rebríky či katapulty, určené na dobýjanie brán a obranných múrov.

Počítačové hry
Počítačové hry z 2001
Strategické počítačové hry
William Thomas Tutte

William Thomas Tutte (* 14. máj 1917, Newmarket, Suffolk, Spojené kráľovstvo – † 2. máj 2002, Kitchener, Ontário, Kanada) bol britský, neskôr kanadský matematik a kryptológ. Počas druhej svetovej vojny sa mu podarilo rozlúštiť významný nemecký šifrovací systém, čo malo dôležitý vplyv na oslobodenie Európy spojeneckými vojskami. V matematike je významná jeho práca v oblasti kombinatoriky a teórie grafov. Podstatne tiež prispel k teórii matroidov.

Anglickí matematici
Kanadskí matematici
Wolfgang Pauli

Wolfgang Ernst Pauli (* 25. apríl 1900, Viedeň, Rakúsko – † 15. december 1958, Zürich, Švajčiarsko) bol rakúsky teoretický fyzik. 

Je známy predovšetkým vďaka svojej práci v oblasti teórie spinov. V roku 1945 dostal Nobelovu cenu za objav vylučovacieho princípu pomenovaného po ňom Pauliho vylučovací princíp.

Referencie

Iné projekty

Externé odkazy 
 Pauli bio 
 Wolfgang Pauli bio
 Wolfgang Pauli, Carl Jung and Marie-Louise von Franz
 Virtual walk-through exhibition of the life and times of Pauli
 Annotated bibliography for Wolfgang Pauli from the Alsos Digital Library for Nuclear Issues
 Pauli Archives 
 Virtual exhibition
 Key Participants: Wolfgang Pauli 
 Pauli's letter (December 1930)
 Pauli exclusion principle 

Nositelia Nobelovej ceny za fyziku
Rakúski fyzici
Nositelia Lorentzovej medaily
Naturalizované osobnosti USA
Osobnosti z Viedne
Úmrtia na rakovinu pankreasu
Yann Arthus-Bertrand

Yann Arthus-Bertrand (* 13. marec 1946, Paríž, Francúzsko) je francúzsky fotograf známy predovšetkým svojimi leteckými fotografiami.

Bertrand bol spočiatku veľký špecialista na fotografiu zvierat. Posledných pätnásť rokov sa však venuje projektu, ktorý si kladie za cieľ zachytiť našu planétu pre dokumentačné a politické účely. Odvtedy už publikoval cez šesťdesiat kníh fotografii snímok prevažne snímaných z vrtuľníka alebo z teplovzdušného balóna a stal sa jedným z najväčších odborníkov na leteckú fotografiu. Jeho snímky sa často objavujú v prestížnych časopisoch ako National Geographic.

Iné projekty

Externé odkazy 
 Oficiálna stránka
 Asociace Goodplanet
 TV stanica France2
 Agentura altitude-photo.com
  Interview s Arthusem Bertrandem
 Filmografie
 Najnovší filmový projekt Home

Francúzski fotografi
Osobnosti z Paríža
Arno Allan Penzias

Arno Allan Penzias (* 26. apríl 1933, Mníchov, Nemecko) je americký fyzik. 

Od roku 1975 člen United States National Academy of Sciences a American Academy of Arts and Sciences. V roku 1990 sa stal členom National Academy of Engineering.

V roku 1978 dostal spolu s Robertom Woodrowom Wilsonom obdržal Nobelovu cenu za fyziku za objav reliktového žiarenia. V tom roku dostal Nobelovu cenu aj Piotr Leonidovič Kapica, ktorého práca s týmto objavom nesúvisela.

Referencie

Iné projekty

Externé odkazy 
 Biografia
 Arno Penzias' home page at Bell Labs
 An article authored by Arno Penzias entitled Ideas

Nositelia Nobelovej ceny za fyziku
Fyzici USA
Fyzici židovského pôvodu
Osobnosti USA židovského pôvodu
Naturalizované osobnosti USA
Osobnosti z Mníchova
Paraná (rieka)

Paraná  je druhá najväčšia rieka Južnej Ameriky. Rieka preteká Brazíliou (štáty São Paulo, Mato Grosso do Sul, Paraná) a Argentinou (provincie Misiones, Corrientes, Entre Ríos, Santa Fe, Buenos Aires) a čiastočne tiež tvorí štátnu hranicu oboch zemí s Paraguajom. Je približne  dlhá. 

Povodie má rozlohu približne .

Vodný režim 
Zdroj vody je dažďový a režim povodňový. Priemerný ročný prietok vody na dolnom toku činí približne /s, maximálny /s a minimálny 7 000 až /s. Najvyšší je od januára do mája, kedy nastávajú letné dažde v hornej časti povodia. Druhé najvyššie obdobie prichádza od júna do augusta, kedy pre zmenu zimné dažde prinášajú zrážky v dolnej časti povodia. Celkový ročný odtok do oceánu činí približne  a spolu s riekou Uruguaj dosahuje . Rieka tiež unáša veľa pevných častíc (až 150  mil. ton za rok). Jej kalná voda je badateľná na otvorenom mori do vzdialenosti 100 až  od brehu.

V niektorých rokoch prietok a výška hladiny presiahli obvyklé hodnoty:

Iné projekty

Externé odkazy 
 Mapa povodia rieky Paraná
 Delta rieky Paraná (NASA)

 
Rieky v Argentíne
Rieky v Brazílii
Voľby do Európskeho parlamentu na Slovensku v roku 2009

Voľby do Európskeho parlamentu v roku 2009 prebehli v 27 štátoch Európskej únie 4.-7. júna 2009. Na Slovensku sa uskutočnili 6. júna 2009. Slovensko si volilo 13 zo 736 poslancov.

Výsledky 
Volieb sa zúčastnilo 16 politických strán, alebo volebných koalícií. Pôvodne ich však bolo 17. Rómska iniciatíva Slovenska stiahla svoju kandidatúru. Účasť voličov dosiahla 19,64%, čo bola najnižšia účasť v Európskej únii. Úplné výsledky sú v nasledovnej tabuľke:

Poslanecké mandáty 

Za poslancov Európskeho parlamentu boli zvolení: 
 SMER - sociálna demokracia
 (Monika Flašíková-Beňová
 Vladimír Maňka
 Katarína Neveďalová
 Monika Smolková
 Boris Zala
 Slovenská demokratická a kresťanská únia - Demokratická strana
 Eduard Kukan
 Peter Šťastný
 Strana maďarskej koalície – Magyar Koalíció Pártja
 Edit Bauer
 Alajos Mészáros
 Kresťanskodemokratické hnutie
 Miroslav Mikolášik
 Anna Záborská
 Ľudová strana – Hnutie za demokratické Slovensko
 Sergej Kozlík
 Slovenská národná strana
 Jaroslav Paška

Referencie

Externé odkazy 
 oficiálne výsledky volieb na stránke Štatistického úradu SR

2009
Voľby 2009
2009 na Slovensku
Divadlo Jána Palárika

Divadlo Jána Palárika sa nachádza v Trnave na Trojičnom námestí. V roku 1990 bolo Divadlo pre deti a mládež premenované na Trnavské divadlo a v roku 2001 ho pri príležitosti 170. výročia postavenia budovy pomenovali podľa významného slovenského dramatika Jána Palárika, ktorý sa zaslúžil o rozvoj tohto divadla.

História divadla 
Divadelnú budovu dalo v roku 1831 postaviť mesto z vlastných nákladov, pričom aj samotní obyvatelia poskytli príspevky na stavbu. Na priečelí budovy o tom dodnes hovorí latinský nápis: Isthanc aedem Thaliae po suit senatus ac popolus Tirnaviensis, čo v preklade znamená: Mestská rada a obyvatelia Trnavy vybudovali tento dom Tálie.

Táto budova sa považuje za najstaršiu zachovanú budovu tohto druhu na Slovensku.

V rokoch 1960 - 1965 pôsobilo ako prvé profesionálne divadlo v Trnave. Po jeho zániku žilo divadlo v meste a na jeho okolí najmä zásluhou ochotníkov.

Od roku 1974 sa formovalo na zájazdové Divadlo pre deti a mládež. Súbor divadla tvoril jeden ročník absolventov VŠMU spolu s niekoľkými hercami zo staršej generácie. Toto zoskupenie dosiahlo najväčšie úspechy v celej histórii divadla.

Architektúra divadla 
Budova mestského divadla v Trnave prešla v roku 1907 secesnou úpravou. Počas nej predtým jednoduchú empírovú fasádu orientovanú do Trojičného námestia nahradila bohatšia novobaroková fasáda kombinovaná so secesnými štukovými detailmi. Zároveň sa dobudovali dovtedy chýbajúce vstupné priestory. Počas tejto rekonštrukcii sa na poschodí vybudovala reprezentačná zrkadlová sieň Panónia, ktorá zaberá výšku dvoch podlaží. Na priečelí sa prejavila dvoma radmi oblúkových okien. Časť s divadelnou sálou zostala nezmenená.

Súčasnosť 
Súčasný stav divadla je výsledkom dvoch veľkých prestavieb. Prvá sa konala v roku 1960 a pochádzajú z nej zaujímavé vitráže v oknách na prízemí. Druhá prestavba sa konala v roku 2002, ktorá trvala jeden rok. Po nej otvorili nový hrací priestor v divadle - Divadelné štúdio. K nemu pribudli aj nové priestory centrálnej šatne pre divákov, ktoré umiestnili v starých klenbových pivniciach pod divadlom.

V súčasnosti je riaditeľkou divadla Zuzana Šajgalíková a umeleckým šéfom Juraj Bielik.

Predstavenia 
Divadlo má v súčasnosti vo svojom repertoári inscenácie pre dospelých aj inscenácie pre deti. Mnohé z predlôh vznikajú priamo v divadle ako pôvodné scenáre, dramatizácie prozaických textov alebo úpravy rôznych divadelných hier.

Referencie

Literatúra 
 Milan Kazimír, Daniela Zacharová: Trnava na starých pohľadniciach, Vydavateľstvo: DAJAMA, 2007

Pozri aj 
 Trnava
 Ochotnícke divadlo

Externé odkazy 
 Divadlo Jána Palárika
 Mesto Trnava

Jána Palárika
Samosprávne divadlá na Slovensku
Kultúra v Trnave
Architektúra z 1831
Stavby v Trnave
Mestský dom v Čadci

Mestský dom v Čadci je trojpodlažná polyfunkčná budova v Čadci.

Rozhodnutie o výstavbe Mestského domu v Čadci definitívne padlo v roku 1930. Povereným architektom sa stal Žigmund Vavrín-Wertheimer, ktorý projektoval v Žiline vyše 25 rokov. Výstavba začala v roku 1931. Mestský dom bol dokončený v roku 1932. V súčasnosti (2009) sa v mestskom dome nachádza sídlo Mestského úradu, Dexia banka, Komunálna poisťovňa, Informačné centrum mesta Čadca, Kysucká galéria a ďalšie súkromné podniky.

Externé odkazy 
Mestský dom www.mestocadca.sk
Žigmund Vavrín-Wertheimer: Mestský dom v Čadci na ABS.sk

Stavby v Čadci
Radnice na Slovensku
Vysielač KVLY-TV

Vysielač KVLY-TV (predtým Vysielač KTHI-TV) je 628,8 metrov vysoký kotvený stožiar a televízny vysielač v osade Blanchard v Severnej Dakote, USA. Pomenovaný je po miestnej televíznej stanici KVLY-TV (NBC) so sídlom v meste Fargo.

Konštrukcia 
Vysielač tvorí kotvený stožiar. Od svojho dokončenia 13. augusta 1963 bol najvyššou stavbou na svete. V roku 1974 prekonal jeho prvenstvo o 18 metrov vysielač Konstantynow vo Varšave, ten sa však v roku 1991 zrútil. Vysielač tak bol znova najvyššou stavbou na svete až do roku 2009, keď Burdž Dubaj dosiahol výšku 818 metrov. Dodnes je najvyššou stavbou na západnej pologuli a najvyšším vysielacím stožiarom na svete.

Stožiar bol postavený za 30 dní s nákladom na výstavbu 500 tisíc amerických dolárov. Po dokončení stavby americký Federálny letecký úrad (Federal Aviation Administration) stanovil podľa výšky vysielača maximálny limit pre výšku nových stavieb. Neskôr bol limit znížený na 609,6 m (2000 stôp). V Spojených štátoch tak nemôže byť v súlade so zákonom postavená žiadna vyššia stavba. Vrchol stožiara je dostupný výťahom alebo po rebríku.

Galéria

Iné projekty

Referencie 

Veže v USA
Vysielacie veže a stožiare
Architektúra z 1963
Kenneth Edgeworth

Kenneth Edgeworth DSO, MC (* 26. február 1880 – † 10. október 1972) bol írsky astronóm, ekonóm a inžinier. Najviac sa preslávil presadzovaním existencie disku ľadových telies za obežnou dráhou Neptúnu v roku 1940 rovnakým spôsobom ako Gerard Kuiper o 10 rokov neskôr. Pozorovania neskôr potvrdili to, čo sa stalo známe (trocha diskutabilne) ako Kuiperov pás.

Edgeworth sa narodil v Streete, Westmeath, kde jeho strýko vybudoval observatórium. Po získaní štipendia k štúdiu v Anglicku sa dal na vojenskú kariéru ako dôstojník pri Royal Engineers, kde získal vyznamenanie v Prvej svetovej vojne. Tiež je jedným z posledných, ktorí získali Pollockovu medailu. Do Írska sa vrátil v 30-tych rokoch 20. storočia a stal sa medzinárodným ekonómom a planetárnym astronómom.

Externé odkazy 

 Biografie Britskej astronomickej asociácie 

Írski astronómovia
Adolf Láng

Adolf Láng (* 15. jún 1848, Praha, Rakúske cisárstvo – † 2. máj 1913, Viedeň, Rakúsko-Uhorsko) bol uhorský architekt, významný predstaviteľ eklektického slohu.

Životopis 
Vyštudoval Architektúru vo Viedni. Ako 26-ročný vyhral medzinárodnú architektonickú súťaž na postavenie budovy múzea výtvarného umenia (Műcsarnok) v Budapešti. Po krátkom učiteľskom pôsobení v Prahe a v Bukurešti sa usadil v Budapešti. Posledné roky života prežil vo Viedni, kde pôsobil ako učiteľ na Akadémii umenia, ale naďalej aj ako architekt. Jeho najvýznamnejšie dielo na Slovensku je budova košického štátneho divadla.

Významné diela 
 Stará budova Hudobnej akadémie, Budapešť,1877–79
 Kúpele, Szeged (1894)
 bývalé Maďarské divadlo (Magyar Színház) Budapešť (1897)
 Národné divadlo, Pécs (1893–95)
 Všeobecnovzdelávacie centrum (Közművelődési Palota), Szeged (1895–96), dnes Móra Ferenc múzeum 
 Mestská radnica Pécs (1907) 
 Štátne divadlo Košice (1899)

Galéria

Zdroj 

Maďarskí architekti
Univerzita Komenského v Bratislave, Botanická záhrada

Botanická záhrada Univerzity Komenského je botanická záhrada a vedecko-pedagogické pracovisko Univerzity Komenského v Bratislave. Jej úlohou je udržiavať a rozširovať zbierky živých rastlín, pomáhať vo výchovno-vzdelávacej činnosti odborným školám a poskytovať odborné informácie širokej verejnosti. 

Botanická záhrada UK sa nachádza na Botanickej ulici v Bratislave, blízko areálu Prírodovedeckej fakulty UK.

Expozícia sa nachádza pod voľným nebom, ako aj v skleníkoch. Územím botanickej záhrady preteká riečka Vydrica.

Botanická záhrada UK bola založená v roku 1942 z iniciatívy profesora Františka Nábělka v areáli pozemku vily Lanfranconi. Jej stavba bola realizovaná v rokoch 1942 až 1950 podľa plánov Františka Jiráska. Po druhej svetovej vojne boli v záhrade vybudované skleníky, bolo posilnené jej materiálne, ako aj personálne zabezpečenie. Koncom sedemdesiatych rokov sa záhrada starala o asi 5000 druhov rastlín. Rozloha areálu bola zmenšená v dôsledku výstavby mosta Lanfranconi v 80. rokoch 20. storočia.

Dopravné spojenie

Referencie

Iné projekty

Externé odkazy 
 Botanická záhrada UK

Botanické záhrady na Slovensku
Botanická záhrada
Bratislava
Parky a záhrady v Bratislave
Talianska kuchyňa

Talianska kuchyňa je národná kuchyňa Talianska, ktorou sa inšpirovalo mnoho daľších. Využíva rôzne druhy mäsa a rýb, zeleninu (uvarenú na mnoho spôsobov) a cestoviny. Talianska kuchyňa je ďalej známa pestrým výberom plniek, zmrzliny, dezertov. Vo svete sú rozšírené rôzne druhy talianskych syrov a medzi najznámejšie talianske jedlá patrí pizza. Podľa využitia miestnych poľnohospodárskych plodín sa delí na tri druhy: severnú, strednú a južnú.

Rovnako ako kuchyňa iných stredomorských krajín je veľmi bohatá a pestrá vďaka rôznym kultúrnym a národným vplyvom (Kelti, Gréci, Etruskovia, Rimania, Arabi, Normani, Rakúšania, Španieli, a ďalší).

Cestoviny alebo pasta 

Talianska kuchyňa používa viac ako 400 druhov cestovín, ktoré sú známe svojou kvalitou a obľubou; napr. ako nám známe špagety, tortellini a raviolli. 

 Talianske cestoviny:
Špagety
 Tortellini
 Orecchiette
 Ravioli
 Tagliatelle
 Fusilli
 Cavatelli
 Strascinati
 Farfalle
 Maccheroni
 Lasagne
 Lagane
 Manate
 Gnocchi
 Pizzoccheri
 Pastasciutta
Penne

Zdroj
Emocionálny kvocient

Emocionálny kvocient alebo emočný kvocient, skr. EQ, je číselný ukazovateľ, ktorý hodnotí emocionálnu (medziľudskú, spoločenskú) inteligenciu. Emocionálna inteligencia je schopnosť jedinca rozumieť emocionálnym prejavom a správaniu okolia, komunikovať, začleniť sa do spoločnosti, udržiavať vzťahy a z toho vyplývajúca schopnosť uspieť v spoločnosti.

Na meranie výšky emocionálneho kvocientu sa používa EQ test.

EQ (na rozdiel od IQ - inteligenčného kvocientu, ktorý dokážeme zmeniť len nepatrne) je možné počas života postupne rozvíjať, formovať a zvyšovať, a to napríklad pomocou tréningov rozvoja emocionálnej inteligencie.

Pozri aj 
autistický kvocient

Psychológia
Vichy

Vichy je francúzske mesto v departemente Allier v regióne Auvergne-Rhône-Alpes.

Geografia 
Vichy leží na brehoch rieky Allier v strednom Francúzsku. Patrí medzi významné liečebné kúpele s horúcimi a studenými prameňmi.
Obec má rozlohu . Najvyšší bod je položený  a najnižší bod .

Dejiny 
Začiatky mesta siahajú do rímskych čias. Za čias Diokleciána  sa nazývalo Vipiacus, z čoho vznikol dnešný názov. V roku 1344 dostal krajinu do vlastníctva vojvoda Peter I. z rodu Bourbonovcov. V roku 1410 bol založený benediktínsky kláštor Célestin. V roku 1527 sa vrátilo vlastníctvo mesta francúzskej korune. Na konci 16. storočia prišli prví pacienti kvôli svätému prameňu, ktorý čoskoro získal meno "Zázračný prameň.

Počas druhej svetovej vojny v rokoch 1940 – 1944 bolo hlavným mestom kolaborujúceho vichystického Francúzska.

Pramene 
Vo Vichy vyviera 12 prameňov, ale len šesť z nich je využívaných na liečebné účely.

Horúce  pramene 
 Chomel – 43 °C
 Grande Grille – 39 °C
 Hopital – 34 °C

Studené pramene 
 Lucas – 27 °C
 Du Parc – 24 °C
 Célestins – 22 °C

Obyvateľstvo 

Vichy má 25090 obyvateľov (2009).

Graf vývoja obyvateľstva

Osobnosti mesta 
 Valéry Larbaud (* 1881 – † 1957), spisovateľ
 Albert Londres (* 1884- † 1932), novinár
 Philippe Honoré (* 1941 – † 2015), karikaturista
 Claude Vorilhon (* 1946), zakladateľ Raeliánskeho hnutia

Partnerské mestá 
  Bad Tölz, Nemecko
  Cluj-Napoca, Rumunsko
  Dunfermline, Veľká Británia
  Logroño, Španielsko
  Rhein-Neckar-Kreis, Nemecko
  Wilhelmshaven, Nemecko

Referencie

Iné projekty

Externé odkazy 
 oficiálna stránka

Zdroj 

Mestá v regióne Auvergne-Rhône-Alpes
Obce v departemente Allier
The High End of Low

The High End Of Low je siedmy štúdiový album Marilyna Mansona. Bol nahrávaný v Hollywood Hills od novembra 2008 do 5. januára 2009. Album bol vydaný 26. mája 2009. Prvý rádiový singel z albumu - „Arma-goddamn-motherfucking-geddon“ bol vydaný 14. mája 2009. Celková dĺžka albumu je 72 minút a 12 sekúnd.

Zoznam piesní 
 „Devour“ - 3:46
 „Pretty as a Swastika“ - 2:45
 „Leave a scar“ - 3:55
 „Four rusted horses“ - (5:00
 „Arma-goddamn-motherfucking-geddon“ - 3:39
 „Blank and white“ - 4:27
 „Running to the edge of the world“ - 6:26
 „I want to kill you like they do in the movies“ - 9:02
 „WOW“ - 4:55
 „Wight spider“ - 5:33
 „Unkillable monster“ - 3:44
 „We're from America“ - 5:04
 „I have to look up just to see hell“ - 4:12
 „Into the fire“ - 5:15
 „15“ - 4:21

Členovia skupiny 
 Marilyn Manson - spev, gitara, produkcia
 Twiggy Ramirez - gitara, basová gitara, vokály, klávesy, produkcia
 Chris Vrenna - klávesy, produkcia
 Ginger Fish - bicie, perkusie, klavír
 Sean Beavan - produkcia, mixovanie

Externé odkazy 
 Oficiálna stránka Marilyna Mansona 
 Oficiálna stránka albumu The High End Of Low 

Albumy Marilyna Mansona
Hudobné albumy z 2009
Surgical Dissection

Surgical Dissection je brutal death metalová hudobná skupina pochádzajúca z Banskej Bystrice.

Členovia kapely 
 Martin Majer - gitara
 Ján Čief - gitara
 Michal Molnár - bicie
 Ján Jambrich - basgitara
 Marek Falat - spev

Diskografia
The Inborn Malignance (1999)
Absurd Humanism (2003)
Disgust (2005)
Dehumanized (1997, demo)
Promo 2001 (promo CD)

Externé odkazy
 Profil skupiny

Slovenské hudobné skupiny
Hudobné skupiny z 1999
Jakobínarína

Jakobínarína (vyslovuj 'yako-been-areena') bola Islandská šesť-členná indie-punková kapela, ktorá vydávala cez vydavateľstvo Regal Recordings, konkrétne cez Parlophone Records. Všetci členovia kapely majú medzi 17 a 21 rokov a pochádzajú z Hafnarfjörðuru. Skupina pôsobila v rokoch 2004 až 2008.

Skupina mala istý úspech vo Veľkej Británii, s piesňou "His Lyrics Are Disastrous", ktorá mala vysokú hranosť a taktiež rôzne skladby z albumu sa stali populárne. Skupina tiež účinkovala na mnohých podujatiach vo VB ako predskokan kapiel, napr. The Cribs a To My Boy.

V novembri 2007 kapela zrušila ich turné po Británii .

Ich veľké britské turné pôvodne odložili pre vyčerpanosť po turné po Európe, kde robili predskokana skupine Kaiser Chiefs, a aby mohli pripraviť nový materiál, ale nakoniec boli zrušené všetky termíny.

Podľa článku IcelandReview zo 6. februára 2008 a podľa blogu na stránke skupiny na ich MySpace nazvanom "Fréttir" (novinky), ktorý vyšiel 5. februára 2008, sa Jakobínarína rozpadla.

Posledný koncert Jakobínaríny (Lokatónleikar) sa konal 8. marca 2008 v Organe, populárnom mieste koncerov v Reykjavíku. V Organe hrali tú noc aj ďalšie islandksé skupiny Singapore Sling a Mammút.

Členovia 
Ágúst Fannar Ásgeirsson - Keyboard
Björgvin Ingi Pétursson - Basová gitara
Gunnar Ragnarsson - Vokály
Hallberg Daði Hallbergsson - Gitara a zadné vokály
Heimir Gestur Valdimarsson - Gitara
Sigurður Möller Sívertsen - Bubny

Diskografia 
Single:
 2006: "His Lyrics Are Disastrous " (originálne vydanie) - 31. júl 2006
 2007: "Jesus " - 21. máj 2007
 2007: "This Is An Advertisement" - 23. júl 2007
 2007: "His Lyrics Are Disastrous" - 24. september 2007

Albumy:
 2007: The First Crusade - 1. október 2007

Hudobné videá:
 2007: "Jesus" YouTube link
 2007: "This Is An Advertisement" YouTube link
 2007: "His Lyrics Are Disastrous" YouTube link

Referencie

Externé odkazy 
 Oficiálna webstránka
 Online článok Iceland Review

Islandské hudobné skupiny
Hudobné skupiny z 2005
Hudobné skupiny ukončené v roku 2008
4. otvorené majstrovstvá Európy v bridži

4. otvorené majstrovstvá Európy v bridži sa konali v dňoch 12. až 27. júna 2009 v talianskom meste San Remo. Súťažilo sa v ôsmich kategóriách: páry - mixy, open, ženy, seniori a družstvá - mixy, open, ženy, seniori. Otvorenosť majstrovstiev spočívala v tom, že sa ich mohli zúčastniť aj mimoeurópski hráči a družstvá mohli byť zložené z hráčov rôznych štátov; zároveň mohlo štartovať viacero družstiev z toho istého štátu. Boli to prvé otvorené majstrovstvá Európy, na ktorých sa zúčastnili aj slovenskí reprezentanti.

Slovensko reprezentovali:
súťaž družstiev open a súťaž párov open: Eduard Velecký - hrajúci kapitán, Anatol Filip, Marián Henc a Karol Lohay
súťáž párov mixy: Alojz Zlacký a Ljubov Tokárová

Kategórie

Družstvá - open
Súťaže sa zúčastnilo 117 družstiev zo 46 štátov, zvíťazilo družstvo Holandska.

Družstvá - mixy
Súťaže sa zúčastnilo 89 družstiev z 36 štátov. Družstvá boli rozdelené do 6- a 5-členných skupín. Prví traja zo skupiny postúpili do kvalifikácie A, ostatní do kvalifikácie B. V kvalifikačných skupinách sa hralo švajčiarskym systémom a do vyraďovacej fázy postúpilo prvých 27 družstiev; z kvalifikácie B postúpilo 5 družstiev.

Víťazom Otvorených majstrovstiev Európy sa stalo družstvo Hauge (Rossen Gunev, Dessy Popova , Rune Hauge, Gunn Vist, Erik Saelensminde, Anna Malinowski ). Vo finále na 48 rozdaní porazili družstvo Neve (Jean Allix, Joanna Neve, Vanessa Reess, Eric Mauberquez). Tretie skončili družstvá: Badger (Jeffrey Allerton, Paula Leslie, Frances Hinden, Graham Osborne) a De Botton (Janet de Botton, Artur Malinowski, Nicklas Sandqvist, Nevena Senior). Družstvo De Botton skončilo na treťom mieste aj pred dvomi rokmi.

Družstvá - ženy
Súťaže sa zúčastnilo 20 družstiev z 15 štátov, víťazom sa stal tým CBC Milano.

Družstvá - seniori
Súťaže sa zúčastnilo 24 družstiev z 22 štátov, víťazom sa stal tým Miroglio.

Páry - open
Víťazmi tejto kategórie sa stal švédsky pár Peter Fredin a Bjorn Fallenius.

Páry - mixy
Súťaže zmiešaných párov sa zúčastnili za Slovenskú republiku Alojz Zlacký a Ljubov Tokárová. V základnej kvalifikácii skončili na 242. mieste s výkonom 45,85%. Postúpili do semifinále B a zo semifinále B do finále B, kde skončili na 91. mieste s výkonom 47,94%.

Majstrami Európy sa stali Turci Emine Kondakci Sen a Tezcan Sen. Bola to prvá zlatá medaila pre Turecko na otvorených majstrovstvách Európy. Druhé miesto získali Dessy Popova a Rossen Gunev z Bulharska, tretie miesto Francúzi Joanna Neve a Jean-François Allix.

Páry - ženy
Víťazkami tejto kategórie sa stal holandský pár Martine Verbeeková a Wietske van Zwolová.

Páry - seniori
Víťazmi tejto kategórie sa stali Talian Amadeo Comella a Poliak Jacek Romanski.

Referencie

Externé odkazy
Oficiálna stránka

Bridžové súťaže
Jorginho

Jorginho, celým menom Jorge de Amorim Oliveira Campos (* 17. august, 1964, Rio de Janeiro, Brazília) je bývalý brazílsky futbalový obranca. Bol majstrom sveta v brazílskom mužstve počas majstrovstiev sveta 1994.

Klubová kariéra 
Jorginho začal so svojou profesionálnou kariérou za miestny klub América Football Club. Už nasledujúcu sezónu prestúpil do slávnejšieho klubu Clube de Regatas do Flamengo.

V roku [1989] odišiel do Európy, konkrétne do nemeckého klubu Bayer 04 Leverkusen. Tu hrával väčšinou na krídle a počas sezóny 1991/92 strelil päť gólov.

Jorginho podpísal v roku 1992 kontrakt s gigantom Bayern Mníchov, v tej dobe hrával v obrane s Thonom, Helmerom a neskôr Matthäusom. Počas svojej druhej sezóny za klub vyhral ligový titul, no po návrate Markus Babbela z hosťovanie odohral Jorginho len desať ligových zápasov v sezóne 1994/1995/95.

Po úspechu v Japonsku, kde hrával za Kashima Antlers sa Jorginho vrátil do Brazílie a hral do svojich 39 rokov. Hrával za kluby São Paulo, Vasco da Gama a Fluminense.

Reprezentačná kariéra 
Jorginho odohral za Brazílske národné mužstvo 64 zápasov, v ktorých strelil tri góly. Reprezentoval Brazíliu na majstrovstvách sveta 1990 a 1994.

Trénerská kariéra 
V roku 2006 sa stal hlavným trénerom América-RJ. 31. júla toho roku si ho ako asistenta trénera  reprezentácie vybral jeho bývalý spoluhráč a tréner Dunga.

Úspechy

Klubové 
Taça Guanabara: 1984, 1988, 2000
Campeonato Carioca: 1986
Barzílska liga: 1987, 2000
Copa América: 1989
Nemecká liga: 1993-94
Majstrovstvá sveta: 1994
Rous Cup: 1995
J-League: 1996, 1998
Copa Mercosur: 2000
Zimné olympijské hry: striebro: 1988

Individuálne 
J-League: Najlepší futbalista roka: 1996

Zdroj 

Brazílski futbalisti
Hráči America FC
Hráči Bayer 04 Leverkusen
Hráči Bayern München
Hráči Clube de Regatas do Flamengo
Hráči Fluminense FC
Hráči São Paulo FC
Hráči Club de Regatas Vasco da Gama
Hráči Majstrovstiev sveta vo futbale 1990
Hráči Majstrovstiev sveta vo futbale 1994
Hráči Kashima Antlers
Osobnosti z Rio de Janeira
Kvetný vzorec

Kvetný vzorec je stručný zápis opisujúci usporiadanie kvetu rastliny. V zápise sa používajú písmená, číslice a symboly, ktoré označujú jednotlivé časti kvetu, sú navzájom oddelené a nasledujú za sebou v stanovenom poradí.

Písmená, čísla a symboly používané v kvetných vzorcoch

Pravidlá zápisu kvetného vzorca 
Pravidlá tvorby kvetných vzorcov

Referencie 
Kvetné vzorce.sk

Kvet

en:Flower#Floral formula